Arturo la 2-a (Bretonio)

Arturo la 2-a de Bretonio (naskiĝis la 25-an de Julio 1261, mortis la 27-an de Aŭgusto 1312 en la kastelo de L'Isle), filo de Johano la 2-a, duko de Bretonio, kaj de Beatrico de Anglio, estis duko de Bretonio de 1305 ĝis 1312.

 Biografio 
Li fariĝis duko de Bretonio post sia patro la 18-an de Novembro 1305. Lia regado en Bretonio estis paca sed mallonga. Li malplialtigis la klerikarajn impostojn.

Li mortis la 27-an de Aŭgusto 1312 en la kastelo de L'Isle kaj estis entombigita en la kordelierejo de Vannes, en la bela marmora tombo, kiun li konstruigis, kies kuŝostatuo estis vandalita en la franca revolucio. Ĝiaj restaĵoj estis uzitaj por balasti vojon, sed kelkaj estis retrovitaj kaj restaŭritaj kaj nun kelkfoje estas publike videblaj.

 Edziĝoj kaj idaro 
En 1275, en Tours, li edziĝis al Maria de Limoges (fr: Marie), (1260-1290), vicgrafino de Limoges, filino kaj heredanto de Vito la 6-a (fr: Guy), vicgrafo de Limoges, kaj de Margareta (fr: Marguerite) de Bourgonjo. Ili havis tri filojn :

 Johano la 3-a la Bona (1286 – 1341), duko de Bretonio;
 Vito la 7-a de Limoges (1287 – 1331), grafo de Pentievro kaj vicgrafo de Limoges
 Petro (fr: Pierre) (1289 – 1312), senjoro de Avesnes.

En Majo 1294, fariĝinta vidvo, li reedziĝis al la vidvina reĝino de Skotlando Jolanda de Dreux, (1263 – 1330), grafino de Montfort, filino de Roberto la 4-a de Dreux, grafo de Dreux kaj de Braine, kaj de Beatrico, grafino de Montfort. Ili havis ses gefilojn :

 Johano de Montfort (1294 – 1345), grafo de Montfort;
 Beatrico, (7-an de Decembro 1295 – 9-an de Decembro 1384), damo de Hédé, edziniĝinta en 1315 al Vito la 10-a de Laval (fr: Guy X) († 1347)
 Johana (fr: Jeanne) (1296 – 24-an de Majo 1364), edziniĝinta en 1323 al Roberto de Flandre († 1331), grafo de Marle
 Alix (1297 – 1377), edziniĝinta al Bouchard VI, grafo de Vendomio († 1354) kaj de Castres
 Blanka (fr: Blanche) (18-an de Julio 1300 - ?), morte jeune;
 Maria (fr: Marie) (1302 – 24-an de Majo 1371), religiulino en Poissy.

 Vidu ankaŭ 
 Listo de regantoj de Bretonio

Kategorio:Dinastio de Dreux
Kategorio:Historio de Francio en la mezepoko
Kategorio:Bretonaj dukoj
Kategorio:Grafoj de Richmond